
ประกาศองค์การบริหารส่วนตำบลคันธุลี
เรื่อง    กำหนด วัน เวลา สถานที่สอบ ระเบียบเกี่ยวกับการสอบ หลักเกณฑ์และวิธีการสอบคัดเลือก
เพื่อเปลี่ยนสายงานบริหารเป็นสายงานผู้บริหารต่างสายงาน
*******************************


ตามที่องค์การบริหารส่วนตำบลคันธุลี ได้ประกาศรับสมัครสอบคัดเลือกเพื่อเปลี่ยนสายงานบริหารเป็นสายงานผู้บริหารต่างสายงานขององค์การบริหารส่วนตำบลคันธุลี ตามประกาศองค์การบริหารส่วนตำบลคันธุลี  ลงวันที่ 20 กรกฎาคม 2558  เรื่อง รับสมัครสอบคัดเลือกพนักงานส่วนตำบลเพื่อเปลี่ยนสายงานผู้บริหารต่างสายงานให้ดำรงตำแหน่งผู้บริหารที่ว่างของ อบต.   นั้น 


อาศัยอำนาจตามข้อ  89  แห่งประกาศคณะกรรมการพนักงานส่วนตำบลจังหวัดสุราษฎร์ธานี ลงวันที่  20  มกราคม  2546   (และแก้ไขเพิ่มเติม)  จึงประกาศการกำหนดวัน เวลา สถานที่สอบ ภาคความรู้ความสามารถที่ใช้เฉพาะตำแหน่ง  (ภาค ข.)  และภาคความเหมาะสมกับตำแหน่ง(ภาค ค.) ระเบียบเกี่ยวกับการสอบ  หลักเกณฑ์และวิธีการสอบในการสอบคัดเลือกพนักงานส่วนตำบลตำแหน่งผู้ปฏิบัติเพื่อเปลี่ยนสายงาน   ผู้บริหารต่างสายงานให้ดำรงตำแหน่งเป็นผู้บริหารที่ว่างของ อบต.   ดังนี้
1.  กำหนด วัน เวลา และสถานที่สอบ     
ตำแหน่งรองปลัดองค์การบริหารส่วนตำบล (นักบริหารงาน อบต.) ระดับ  6

	วัน เดือน ปี
	เวลาที่สอบ
	วิชาที่สอบ
	สถานที่สอบ

	วันเสาร์ ที่ 
12 กันยายน 2558
	10.30 – 12.00 น. 
	ภาคความรู้ความสามารถที่ใช้เฉพาะตำแหน่ง  (ภาค  ข.)
- ข้อสอบปรนัย   80  ข้อ
  (80  คะแนน)
- ข้อสอบอัตนัย     1  ข้อ
  (20 คะแนน)  
	ห้องประชุม 
สำนักงานส่งเสริมการปกครองท้องถิ่นจังหวัดสุราษฎร์ธานี
ศาลากลางจังหวัดสุราษฎร์ธานี
อาคารเก่า   ชั้น 2


	วันเสาร์ ที่ 
12 กันยายน 2558 
	13.00  น.
เป็นต้นไป
	ภาคความเหมาะสมกับตำแหน่ง   (ภาค ค.)
(สัมภาษณ์)
	ห้องประชุม 
สำนักงานส่งเสริมการปกครองท้องถิ่นจังหวัดสุราษฎร์ธานี
ศาลากลางจังหวัดสุราษฎร์ธานี
อาคารเก่า   ชั้น 2

2.หลักเกณฑ์และวิธีการสอบ     
การทดสอบภาคความรู้ความสามารถที่ใช้เฉพาะตำแหน่ง(ภาค ข.) จะทดสอบโดยใช้ข้อสอบปรนัย และอัตนัย  ซึ่งจะมีคะแนนภาคละ 100 คะแนน และภาคความเหมาะสมกับตำแหน่ง(ภาค ค.) จะทดสอบโดยการสัมภาษณ์ มีคะแนนเต็ม  100  คะแนน   ดังนี้
ข. ภาคความรู้ความสามารถที่ใช้เฉพาะตำแหน่ง(คะแนนเต็ม  100 คะแนน)
ให้ทดสอบความรู้ความสามารถที่ต้องการ  ตามแนวที่ระบุไว้ในมาตรฐานกำหนดตำแหน่ง โดยใช้ข้อสอบปรนัย   จำนวน  80  ข้อ และ ข้อสอบอัตนัย  จำนวน  1  ข้อ   ดังนี้
1.  พระราชบัญญัติสภาตำบลและองค์การบริหารส่วนตำบล  พ.ศ.2537 และที่แก้ไขเพิ่มเติม 
2.  พระราชบัญญัติระเบียบบริหารงานบุคคลส่วนท้องถิ่น  พ.ศ.2542
3.  ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น  พ.ศ.2541  และที่แก้ไขเพิ่มเติม 
4.  พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น  พ.ศ.2545
5.  ระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ.2547
6.  ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.2548
7. ประกาศคณะกรรมการพนักงานส่วนตำบลจังหวัดสุราษฎร์ธานี เรื่องหลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 20 มกราคม 2546 และที่แก้ไขเพิ่มเติม 
8. ความรู้ความสามารถในทางที่ใช้ในการปฏิบัติงานในหน้าที่
9. ระเบียบ/กฎหมายอื่นๆที่เกี่ยวข้อง
ค. ภาคความเหมาะสมกับตำแหน่ง   (คะแนนเต็ม  100 คะแนน)
   ให้ทดสอบโดยการสัมภาษณ์  โดยให้ผู้มีสิทธิสอบคัดเลือกจัดทำสรุปวิสัยทัศน์ในการ
ปฏิบัติงานในตำแหน่งที่สอบคัดเลือก  จำนวนไม่เกิน  5 หน้า  (จัดทำเป็นเล่มพร้อมสำเนาใบสมัคร ทะเบียนประวัติและวุฒิการศึกษา)   
                              (๔) หลักการบริหาร
3.  ระเบียบเกี่ยวกับการสอบคัดเลือก
ให้ผู้เข้ารับการสอบคัดเลือกปฏิบัติตามระเบียบ  ดังนี้
3.1  ต้องนำบัตรประจำตัวประชาชน  หรือบัตรประจำตัวเจ้าหน้าที่ของรัฐ ไปแสดงกับกรรมการ  หรือเจ้าหน้าที่ควบคุมสอบทุกครั้งที่มีการสอบ
3.2  แต่งเครื่องแบบสีกากีคอพับ

3.3  เป็นหน้าที่ของผู้เข้ารับการสอบคัดเลือกที่จะต้องทราบเลขประจำตัวเข้ารับการสอบคัดเลือก วัน เวลา และสถานที่สอบคัดเลือก
3.4  ผู้เข้าสอบควรไปถึงสถานที่สอบคัดเลือกก่อนเริ่มเวลาสอบ  ในแต่ละภาคไม่น้อยกว่า  30  นาที  แต่จะเข้าห้องสอบได้ก็ต่อเมื่อได้รับอนุญาตจากกรรมการหรือเจ้าหน้าที่คุมสอบแล้ว
3.5  ผู้เข้าสอบที่ไปถึงห้องสอบหลังจากเวลาที่กำหนดสอบไปแล้ว  30  นาที  จะไม่ได้รับอนุญาตให้เข้าห้องสอบ

3.6  ผู้เข้าสอบจะต้องนั่งสอบตามที่นั่งสอบและห้องสอบที่คณะกรรมการจัดให้

3.7  ไม่นำตำรา  หนังสือ  บันทึกข้อความ  เครื่องบันทึกเสียง  หรือวัสดุอุปกรณ์อื่นใดเข้าห้องสอบ  เว้นแต่เครื่องเขียนหรืออุปกรณ์ที่จำเป็นต้องใช้ในการสอบ
3.8  ภายในเวลา  45  นาที  นับตั้งแต่เวลาที่กำหนดเริ่มสอบจะออกจากห้องสอบไม่ได้  เว้นแต่จะได้รับอนุญาตและอยู่ในความดูแลของกรรมการ  หรือเจ้าหน้าที่ควบคุมสอบ
3.9  เมื่ออยู่ในห้องสอบขณะสอบจะไม่พูดหรือติดต่อกับผู้เข้าสอบอื่นหรือบุคคลภายนอก  เว้นแต่จะได้รับอนุญาตและอยู่ในความดูแลของกรรมการ  หรือเจ้าหน้าที่คุมสอบ
3.10  ไม่สูบบุหรี่ในห้องสอบ
3.11  ถ้าสอบเสร็จก่อนหมดเวลา    หรือไม่ประสงค์จะสอบต่อไป     เมื่อส่งข้อสอบและกระดาษคำตอบแล้ว  ต้องได้รับอนุญาตจากกรรมการหรือเจ้าหน้าที่คุมสอบก่อน  จึงจะออกจากห้องสอบได้
3.12  ข้อสอบ  กระดาษคำตอบจะนำออกจากห้องสอบได้เฉพาะที่กรรมการหรือเจ้าหน้าที่คุมสอบอนุญาตเท่านั้น
3.13  เมื่อหมดเวลา  และกรรมการหรือเจ้าหน้าที่คุมสอบสั่งให้หยุดทำคำตอบจะต้องหยุดทันที  แต่ละออกจากห้องสอบได้ต่อเมื่อกรรมการหรือเจ้าหน้าที่คุมสอบอนุญาต
3.14  เมื่อออกจากห้องสอบไปแล้ว  ต้องไม่ทำการใดๆ อันเป็นการรบกวนแก่ผู้ที่ยังสอบอยู่
3.15  ห้ามใช้และเปิดเครื่องมือและอุปกรณ์สื่อสารอิเล็กทรอนิกส์ทุกชนิดในห้องสอบ
3.16  ต้องเชื่อฟังและปฏิบัติตามคำสั่ง  และคำแนะนำของกรรมการหรือเจ้าหน้าที่คุมสอบโดยเคร่งครัด
3.17  ผู้ใดไม่มาสอบคัดเลือกในวัน เวลา และสถานที่ที่กำหนด คณะกรรมการการสอบคัดเลือกจะถือว่าผู้นั้นสละสิทธิเข้ารับการสอบคัดเลือกในครั้งนี้
ผู้ใดไม่ปฏิบัติตามระเบียบเกี่ยวกับการสอบคัดเลือกนี้       หรือผู้ใดทุจริตหรือพยายามทุจริต  อาจไม่ได้รับอนุญาตให้เข้าสอบหรือจะไม่พิจารณาให้คะแนนในการสอบในแต่ละภาค  หรือทุกภาคการสอบ
จึงประกาศมาเพื่อทราบโดยทั่วกัน

ประกาศ  ณ  วันที่  27 เดือนสิงหาคม   พ.ศ.2558
           (นายมงคล  ธรรมฤทธิ์)
           นายกองค์การบริหารส่วนตำบลคันธุลี
